CELEX: 31993R3498
Language: ro
Date: 1993-12-20 00:00:00
Title: Regulamentul (CE) nr. 3498/93 al Comisiei din 20 decembrie 1993 de stabilire a faptelor generatoare aplicabile în sectorul uleiului de măsline

03/Volumul 14
            
            
               RO
            
            
               Jurnalul Ofícial al Uniunii Europene
            
            
               131
            
         31993R3498
   
               L 319/20
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 3498/93 AL COMISIEI
   
   din 20 decembrie 1993
   de stabilire a faptelor generatoare aplicabile în sectorul uleiului de măsline
   COMISIA COMUNITĂȚILOR EUROPENE,
   având în vedere Tratatul de instituire a Comunităților Europene,
   având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și cursurile de schimb care trebuie aplicate în cadrul politicii agricole comune (1), în special articolul 6 alineatul (2),
   întrucât Regulamentul (CEE) nr. 3813/92 introduce un nou sistem agromonetar de la 1 ianuarie 1993; întrucât, în baza acestui sistem, Regulamentul (CEE) nr. 1068/93 al Comisiei din 30 aprilie 1993 cu privire la normele detaliate de aplicare pentru stabilirea și aplicarea cursurilor agricole (2) prevede evenimentele operative pentru cursurile agricole aplicabile din anul de comercializare 1993/94; întrucât, fără a aduce atingere posibilităților de stabilire în avans prevăzute la articolele 13, 14, 15, 16 și 17 din Regulamentul (CEE) nr. 1068/93, faptele generatoare pentru cursurile agricole aplicabile în sectorul uleiului de măsline ar trebui, prin urmare, să fie prevăzute în detaliu;
   întrucât articolul 5 din Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (3), astfel cum a fost modificat ultima dată prin Regulamentul (CE) nr. 3179/93 (4), prevede un program de ajutor pentru producția de ulei de măsline; întrucât acest plan prevede acordarea de ajutor pentru producătorii de ulei a căror producție medie este de cel puțin 500 kg de ulei de măsline, însă cu obligativitatea prezentării dovezii conform căreia uleiul a fost procesat într-o moară autorizată; întrucât obiectivul economic este atins odată ce măslinele au fost transformate în ulei; întrucât, în acest caz, dat fiind și numărul deosebit de mare de producători de ulei vizați, ar trebui să se specifice în mod clar aplicarea articolului 10 alineatul (2) din Regulamentul (CEE) nr. 1068/93;
   întrucât programul menționat anterior, care se aplică în cazul producătorilor de ulei a căror producție medie este mai mică de 500 kg de ulei, prevede acordarea unui ajutor forfetar în funcție de numărul de măslini producători și, prin urmare, nu pe baza cantității produse reale; întrucât prelucrarea măslinelor pentru obținerea uleiului se desfășoară în statul membru, în medie în cursul lunii ianuarie;
   întrucât ajutorul forfetar prevăzut de Regulamentul (CEE) nr. 2019/93 al Consiliului din 19 iulie 1993 de introducere a unor măsuri specifice pentru insulele mai mici din Marea Egee cu privire la anumite produse agricole (5) are ca obiectiv principal menținerea potențialului de producție și conservarea zonei rurale și a mediului natural;
   întrucât, în ceea ce privește restituirile la producție pentru uleiurile de măsline utilizate la fabricarea anumitor alimente conservate, în conformitate cu articolul 20a din Regulamentul nr. 136/66/CEE, evenimentul operativ ar trebui stabilit în conformitate cu articolul 10 alineatul (2) din Regulamentul (CEE) nr. 1068/93;
   întrucât, pentru a facilita aplicarea uniformă a evenimentelor operative, Regulamentul (CEE) nr. 3224/74 al Comisiei din 20 decembrie 1974 modificat, care definește evenimentul în care subvenția pentru uleiul de măsline devine scadentă și poate fi plătită (6) ar trebui abrogat și anumite dispoziții din Regulamentul (CEE) nr. 2677/85 al Comisiei din 24 septembrie 1985 de stabilire a normelor de punere în aplicare privind sistemul de ajutoare la consumul de ulei de măsline (7), astfel cum a fost modificat ultima dată prin Regulamentul (CEE) nr. 643/93 (8), ar trebui clarificate;
   întrucât evenimentul operativ ar trebui să se aplice de la începutul anului de comercializare;
   întrucât măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
   ADOPTĂ PREZENTUL REGULAMENT:
   Articolul 1
   (1)   Se consideră că faptul generator pentru cursul agricol aplicabil ajutorului la producție prevăzut la articolul 5 din Regulamentul nr. 136/66/CEE și acordat producătorilor de ulei de măsline a căror producție medie este de cel puțin 500 kg de ulei de măsline survine în prima zi a lunii în care, pentru un anumit lot, măslinele intră într-o moară autorizată în conformitate cu articolul 98 alineatul (2) litera (a) din Regulamentul (CEE) nr. 3061/84 al Comisiei (9), cu privire la păstrarea evidenței operative zilnice standardizate a stocurilor.
   (2)   Se consideră că faptul generator pentru cursul agricol aplicabil ajutorului la producție prevăzut la articolul 5 din Regulamentul nr. 136/66/CEE și acordat producătorilor de ulei de măsline a căror producție medie este mai mică de 500 kg de ulei de măsline survine la 1 ianuarie, după începerea anului comercial pentru care se acordă ajutorul.
   Articolul 2
   Se consideră că faptul generator pentru cursul agricol aplicabil ajutorului forfetar per hectar pentru păstrarea plantațiilor de măslini prevăzute la articolul 11 din Regulamentul (CEE) nr. 2019/93 survine la data de 1 ianuarie a anului în cauză.
   Articolul 3
   Se consideră că faptul generator pentru cursul agricol aplicabil restituirii la producție pentru uleiul de măsline utilizat la fabricarea anumitor alimente conservate survine în ziua în care se depune cererea de verificare prevăzută la articolul 2 din Regulamentul nr. 1963/79 al Comisiei (10).
   Articolul 4
   Articolul 7 alineatul (1) al doilea paragraf din Regulamentul (CEE) nr. 2677/85 se înlocuiește cu următorul text:
   
      „Se consideră că faptul generator pentru cursul agricol aplicabil pentru ajutorul de consum survine în ziua în care uleiul ambalat iese din stația de ambalare autorizată.”
   
   Articolul 5
   Regulamentul (CEE) nr. 3224/74 se abrogă.
   Articolul 6
   Prezentul regulament intră în vigoare la data publicării în Jurnalul Oficial al Comunităților Europene.
   
   Se aplică de la 1 noiembrie 1993.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 387, 31.12.1992, p. 1.
   
      (2)  JO L 108, 1.5.1993, p. 106.
   
      (3)  JO 172, 30.9.1966, p. 3025/66.
   
      (4)  JO L 285, 20.11.1993, p. 9.
   
      (5)  JO L 184, 27.9.1993, p. 1.
   
      (6)  JO L 342, 21.12.1974, p. 27.
   
      (7)  JO L 254, 25.9.1985, p. 85.
   
      (8)  JO L 69, 20.3.1993, p. 19.
   
      (9)  JO L 288, 1.11.1984, p. 52.
   
      (10)  JO L 277, 9.9.1979, p. 10.